- Hindi News
- National
- कलेक्टर की रजिस्ट्री पर रोक, पटवारी ने डुप्लीकेट पावती बनाई, डिप्टी रजिस्ट्रार ने रजिस्ट्री कर द
कलेक्टर की रजिस्ट्री पर रोक, पटवारी ने डुप्लीकेट पावती बनाई, डिप्टी रजिस्ट्रार ने रजिस्ट्री कर दी
कलेक्टर ने गोयला खुर्द इंदौर रोड की 0.149 हेक्टेयर जमीन की रजिस्ट्री पर रोक लगा रखी है। उन्होंने इसके आदेश वरिष्ठ जिला पंजीयक को दे रखे हैं कि कोर्ट प्रकरण के चलते इस जमीन पर किसी की रजिस्ट्री नहीं की जाए। बावजूद इसके डिप्टी रजिस्ट्रार मुक्ता सिसौदिया ने उक्त जमीन की रजिस्ट्री कर दी। पटवारी शांतिलाल जायसवाल ने जमीन की डुप्लीकेट पावती निकाल कर जमीन मालिक को दी थी। जमीन को जिन्होंने पहले खरीदा था, उनकी रजिस्ट्री को रोक दिया और दूसरे लोगों की इसी जमीन पर रजिस्ट्री कर दी गई। जिला पंजीयन कार्यालय द्वारा मामले की जांच शुरू की है। कलेक्टर ने भी इसमें जवाब-तलब किया है। जिला पंजीयक से पूछा गया है कि जब रजिस्ट्री पर रोक लगा रखी है तो रजिस्ट्री कैसे कर दी। पुलिस ने जमीन मालिक व खरीददारों के खिलाफ धोखाधड़ी का प्रकरण दर्ज किया है। आरोपी पटवारी फरार चल रहा है।
रजिस्ट्री करवाने के बाद दूसरे लोगों को बेच दी
दयाराम पिता पुराजी ने दीपक पिता गोपालदास बैरागी, गोपाल पिता कन्हैयालाल बैरागी से मिलकर बाद में जमीन को 2500000 रुपए लेकर धर्मेंद्र पिता नानुराम चावड़ा व देवकन्या बाई पति धर्मेंद्र चावड़ा निवासी गोयला खुर्द, आनंदनगर को बेच दी। जिसकी रजिस्ट्री डिप्टी रजिस्ट्रार मुक्ता सिसौदिया ने की है। दिलीप पिता माधव पांडे निवासी तिलक मार्ग व संजय पिता गिरीश बाबू सक्सेना निवासी अंकपात अपनी गवाही देते हुए फर्जी रजिस्ट्री करवा दी।
पहले जमीन कॉलोनाइजर को बेची फिर दूसरे को
कॉलोनाइजर महेश परियानी व अमित कावडिय़ा ने दयाराम निवासी ग्राम बामनापाती से गोयलाखुर्द स्थित 0.149 हेक्टेयर जमीन 6025000 रुपए में खरीदी थी। उपपंजीयक ने पत्र जारी कर बताया विक्रय पत्र पंजीयन को कलेक्टर ने लंबित रखने के आदेश दिए हैं।
जबलपुर होईकोर्ट में प्रकरण विचाराधीन
विक्रम पत्र लेने के लिए परियानी ने इंदौर हाईकोर्ट में याचिका दायर की। जहां से याचिका को जबलपुर हाईकोर्ट में ट्रांसफर कर दिया। वर्तमान में यह याचिका न्यायालय में विचाराधीन हैं। जमीन पर परियानी व कावडिय़ा का कब्जा है।
प्रकरण दर्ज होने से पहले पटवारी हो गया फरार
पटवारी शांतिलाल जायसवाल निवासी महावीर एवेन्यू प्रकरण दर्ज होने के पहले से फरार है। मंगला गडकरी ने नानाखेड़ा थाने में पूर्व में धोखाधड़ी की रिपोर्ट लिखाई थी, तब से पटवारी जायसवाल फरार है। उसकी कोर्ट से अग्रिम जमानत भी खारिज हो गई है।
डिप्टी रजिस्टर व पटवारी की संलिप्तता की जांच
मामले में पुलिस ने महेश परियानी की रिपोर्ट पर दयाराम, दीपक बैरागी व गोपालदास बैरागी के खिलाफ धारा 420 धोखाधड़ी का प्रकरण दर्ज किया है। डिप्टी रजिस्ट्रार व पटवारी की संलिप्तता की जांच की जा रही है।
हाईकोर्ट में दिया कलेक्टर के आदेश की अवहेलना का पत्र
रजिस्ट्री 21 अक्टूबर 15 को की। तत्कालीन वरिष्ठ जिला पंजीयक आरएस कुशवाह ने हाईकोर्ट में जवाब एवं शपथ पत्र दिया है। जिसमें कलेक्टर के आदेश का उल्लेख किया है। इस आदेश की अवहेलना की है।
पहली रजिस्ट्री में गवाही देने के बाद दूसरी में गवाही दी
दीपक बैरागी, गोपाल बैरागी व शैलेष पंडया ने पहली रजिस्ट्री के समय सहमति दी थी, बाद में इसी जमीन की रजिस्ट्री धर्मेंद्र चावड़ा के नाम से करवाने के समय भी दीपक व गोपालदास बैरागी ने गवाह के रूप में हस्ताक्षर किए।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva